29 ሚያዝያ 2020 ምንጪ ስእሊ, BRENDAN SMIALOWSKI መግለጺ ስእሊ, ኪም ጆንግ-ኡን ንልዕሊ ክልተ ሰሙን ኣይተርኣየን ብዛዕባ ኩነታት ጥዕና ኪም ጆንግ ኡን ዝወሃብ ግምታትን ቤላ ቤለውን ዝፈድዮ እኳ እንተዘየለ ኣብ ዝሓጸረ ይኹን ኣብ መጻኢ መን ክትክኦ ከም ዝኽእል ኩሉሳዕ ኣዘራራቢ ጉዳይ እዩ። ቢቢሲ ንተንተንቲ ኣዘራሪቡ ኣሎ። ኪም ኢልሱንግ ኣብ 1948 ናብ ስልጣን ካብ ዝመጽእ ኣትሒዙ እቲ መዝነት ንደቂ ተባዕትዮ ኣባላት ስድራ ኪም እዩ ክተሓዝ ጸኒሑ። ሰሜን ኮርያውያን ቅድሚ ፊደላት ምቑጻሮም ብዛዕባ ዝና መራሒኦም ዝገልጽ ፕሮፖጋንዳ እዮም ዝመሃሩ። ኣብ መዋእለ ህጻናት "መራሒና ኪም ጆንግ ኡን ክርእዮ እደሊ" ዝብል መዝሙር ይዝምሩ። በዚ ድማ፡ እዚ ዓቢይ ትእምርታውን ፖለቲካዊ ምስሊ ዘይብላ ሰሜን ኮርያ ምሕሳብ ኣጸጋሚ እዩ። ምሁራት ከምኡውን እቲ ማሕበረሰብ ብሓፈሻ ከመይ ኣቢሉ ክውደብ ይኽእል?
